รู้จัก “ยันฮี น้ำกัญชาผสมวิตามิน” ของ 2 ยักษ์ใหญ่ โอสถสภา-ยันฮี
เอ็ม-150, ซี-วิท, เปปทีน, โสมอิน-ซัม หรือคาลพิส แลคโตะ คือตัวอย่างแบรนด์เครื่องดื่มในเครือโอสถสภาที่ฮิตติดตลาด สะท้อนถึงความหลากหลายของธุรกิจเครื่องดื่มได้เป็นอย่างดี  แต่อีกหนึ่งตลาดเครื่องดื่ม ที่มาแรงเหลือเกินในช่วงที่ผ่านมา  คงต้องยกให้ กลุ่มน้ำดื่มวิตามิน ที่เข้ามาจับกระแสผู้บริโภค กลุ่มรักสุขภาพได้อย่างตรงจุด ทำให้แบรนด์เครื่องดื่มหน้าใหม่ ก็สามารถฮิตติดลมบนได้อย่างไม่ยาก  หนึ่งในนั้นก็คือ น้ำดื่มวิตามิน ยันฮี
10 มิ.ย. 2565

รู้จัก “ยันฮี น้ำกัญชาผสมวิตามิน” ของ 2 ยักษ์ใหญ่ โอสถสภา-ยันฮี
โอสถสภา ยันฮี เบฟเวอเรจ x ลงทุนแมน
เอ็ม-150, ซี-วิท, เปปทีน, โสมอิน-ซัม หรือคาลพิส แลคโตะ
คือตัวอย่างแบรนด์เครื่องดื่มในเครือโอสถสภาที่ฮิตติดตลาด
สะท้อนถึงความหลากหลายของธุรกิจเครื่องดื่มได้เป็นอย่างดี
แต่อีกหนึ่งตลาดเครื่องดื่ม ที่มาแรงเหลือเกินในช่วงที่ผ่านมา 
คงต้องยกให้ กลุ่มน้ำดื่มวิตามิน ที่เข้ามาจับกระแสผู้บริโภค กลุ่มรักสุขภาพได้อย่างตรงจุด
ทำให้แบรนด์เครื่องดื่มหน้าใหม่ ก็สามารถฮิตติดลมบนได้อย่างไม่ยาก 
หนึ่งในนั้นก็คือ น้ำดื่มวิตามิน ยันฮี
แน่นอนว่าเมื่อผู้นำตลาดเครื่องดื่มอย่างโอสถสภา
ที่ทำซีวิท เครื่องดื่มวิตามินซี ฮิตติดตลาดมาแล้ว ลงมาเล่นในตลาดนี้ 
ย่อมต้องสร้างผลิตภัณฑ์ที่แตกต่างจากสินค้าอื่นในตลาด
ครั้งนี้ โอสถสภาดึงจุดขายออกมาอย่างชัดเจน 
เมื่อเป็นเครื่องดื่มเพื่อสุขภาพ ก็ต้องคิดค้นและผลิตโดยผู้เชี่ยวชาญด้านการแพทย์และด้านสุขภาพ 
ที่จะช่วยพัฒนาสินค้าให้ตอบโจทย์ผู้บริโภคได้มากที่สุด
หลายคนอาจจะยังไม่รู้ว่าล่าสุด “โอสถสภา” จับมือกับ “ยันฮี” ในรูปแบบบริษัทชื่อว่า บริษัท โอสถสภา ยันฮี เบฟเวอเรจ จำกัด 
เพื่อสร้างความแข็งแกร่งและขยายตลาดน้ำดื่มเพื่อสุขภาพ
โดยนำจุดแข็งของยันฮีจากการเป็นผู้เชี่ยวชาญด้านการแพทย์เพื่อสุขภาพและความงาม มีประสบการณ์จากศูนย์รักษาโรคด้วยกัญชา 
รวมทั้งเป็นผู้ริเริ่มตลาดวิตามิน วอเตอร์ ในประเทศไทย
ผสานความแข็งแกร่งในการทำการตลาดและเครือข่ายจัดจำหน่ายที่ครอบคลุมทั่วประเทศของโอสถสภา
โดยเปิดตัวผลิตภัณฑ์แรกของบริษัทฯ ภายใต้คอนเซปต์ น้ำดื่มอารมณ์ดี 
 
แล้ว “ยันฮี น้ำกัญชาผสมวิตามิน” กลายเป็นน้ำดื่มวิตามินอารมณ์ดีนี้ได้อย่างไร ?
ลงทุนแมนจะเล่าให้ฟัง
ถ้าถามว่าผู้บริโภคยุคนี้ ต้องการอะไรจากน้ำดื่มวิตามิน
คำตอบก็น่าจะเป็นเรื่องการดูแลสุขภาพโดยไม่ต้องปรับเปลี่ยนวิถีชีวิตมาก 
ซึ่งวิธีหนึ่งคือ การเพิ่มคุณประโยชน์ของวิตามินต่าง ๆ ให้กับน้ำดื่มที่ต้องบริโภคเป็นประจำอยู่แล้ว
ในช่วง 2-3 ปีที่ผ่านมา คนไทยตื่นตัวกับการดูแลสุขภาพมากขึ้น ทั้งฝุ่น PM2.5 และการแพร่ระบาดของไวรัสโควิด 19
ยิ่งกระตุ้นให้คนหันมาดูแลสุขภาพกันมากขึ้น
ผลกระทบของการแพร่ระบาดไวรัสโควิด 19 
ทำให้พฤติกรรมในชีวิตประจำวันเปลี่ยนไป การทำงานอยู่บ้านอาจเพิ่มความกดดันในบางคน 
และช่วงล็อกดาวน์ ทำให้คนไม่สามารถออกมาทำกิจกรรมนอกบ้าน พบปะสังสรรค์ได้เหมือนเคย 
ยิ่งเพิ่มโอกาสให้เกิดความรู้สึกโดดเดี่ยว เครียด เหงา
รวมไปถึงเรื่องของรายได้ที่ลดลง และความเครียดจากการเสพข่าว 
ทำให้คนเริ่มมองหาทางออกของสุขภาพทั้งร่างกายและจิตใจ
จุดนี้เอง คือโอกาสทางธุรกิจที่สำคัญ สำหรับน้ำดื่มวิตามินอารมณ์ดี
เพราะหากมีน้ำดื่มที่ช่วยสร้างความผ่อนคลาย ทำให้เราอารมณ์ดีขึ้นได้ ก็คงจะน่าสนใจไม่น้อย
แล้วเรื่องนี้.. ก็กลายเป็นความจริง
เมื่อบริษัท โอสถสภา ยันฮี เบฟเวอเรจ จำกัด สามารถพัฒนาน้ำดื่มอารมณ์ดีได้สำเร็จ
ที่เกิดจากการนำ “น้ำกัญชา” มาเป็นองค์ประกอบสำคัญ
แล้วทำไมต้องเป็น กัญชา ?
กัญชา หรือ Cannabis มีสารแคนาบินอยด์ที่มีประโยชน์ต่อร่างกาย และระบบประสาท
มีฤทธิ์ช่วยในการผ่อนคลาย ลดความเครียด ความกังวล ให้หลับสบาย ได้
โอสถสภา ยันฮี เบฟเวอเรจ มุ่งมั่นในการค้นคว้า วิจัย และพัฒนาเครื่องดื่ม “น้ำกัญชายันฮี” 
โดยทีมแพทย์ผู้เชี่ยวชาญเพื่อให้มีความแตกต่าง และโดดเด่นกว่าน้ำกัญชาโดยทั่วไป
โดยเฉพาะการเลือกใช้กัญชาสายพันธุ์หางกระรอก ซึ่งได้รับการยอมรับว่าเป็นหนึ่งในสายพันธุ์กัญชาที่ดีที่สุด
นำมาผ่านกระบวนการผลิตแบบพิเศษ เพื่อให้คงสารแคนนาบินอยด์ ที่เป็นประโยชน์ต่อร่างกายไว้ได้มากที่สุด
ก่อนจะนำมาเพิ่มคุณประโยชน์อื่น ๆ ต่อร่างกายด้วยวิตามินบี 12 
พร้อมกลิ่นหอมของลาเวนเดอร์ มิกซ์ เบอร์รี่ ช่วยเพิ่มความผ่อนคลายมากขึ้น
ดื่มง่าย ไร้กังวล ด้วยสูตรปราศจากน้ำตาล
สุดท้ายจะเป็นขั้นตอนการนำมาบรรจุขวด ผ่านกระบวนการ Pasteurization เพื่อฆ่าเชื้อให้เรียบร้อย
พูดง่าย ๆ ว่า “ยันฮี น้ำกัญชาผสมวิตามิน” ของโอสถสภา ยันฮี เบฟเวอเรจ 
สร้างความแตกต่างจากแบรนด์อื่น ๆ ด้วยจุดขายที่ความน่าเชื่อถือของคุณภาพของสินค้าที่ผ่านการคิดค้นมาจากทีมแพทย์ผู้เชี่ยวชาญ ทั้งในเรื่องวัตถุดิบ, กระบวนการผลิต และคุณประโยชน์ที่ผู้บริโภคจะได้รับ
หลายคนอาจสงสัยว่า หากดื่มบ่อย ๆ จะกลายเป็นการเสพติดหรือไม่ ?
คำตอบก็คือ ถ้าดื่มเป็นประจำอย่างต่อเนื่อง จะมีส่วนช่วยปรับสมดุลของสารแคนนาบินอยด์ในร่างกายได้ดี ทำให้เกิดสภาวะสมดุลของร่างกายทั้งหมด 
และยังตอบโจทย์สุขภาพ มีวิตามินบี 12 และ 0 แคลอรี่
เพราะไม่มีน้ำตาล เรียกได้ว่าสามารถดื่มได้ทุกวัน เพื่อคุณภาพชีวิตที่ดีขึ้น
เพียงเท่านี้ ยันฮี น้ำกัญชาผสมวิตามิน ก็เป็นน้ำดื่มอารมณ์ดี ที่จะช่วยให้เราสดชื่นสบายสบายได้ทั้งวัน 
เหมาะสำหรับผู้บริโภคในวัยทำงาน ที่ต้องรับมือกับความท้าทาย และความกดดันในการทำงาน
ทีนี้ หากมองในมุมของการทำธุรกิจ 
ถ้าถามว่าการจับมือของ 2 ยักษ์ใหญ่ กำลังสร้างปรากฏการณ์ใดในตลาดกัญชาบ้างนั้น
ก็น่าจะพูดได้ว่า การเกิดขึ้นของ ยันฮี น้ำกัญชาผสมวิตามิน มาได้ถูกจังหวะ 
และเป็นอีกหนึ่งกลยุทธ์ทางธุรกิจที่ดี
เพราะนอกจากจะช่วยขยายขอบเขต “ตลาดน้ำดื่มวิตามิน” ให้กว้างขึ้นแล้ว 
ยังทำให้ “พืชสมุนไพร” เข้ามามีบทบาทให้คนทั่วไปจับต้องได้มากขึ้น
จากเดิมที่ประเทศไทย อนุญาตให้ใช้กัญชาในทางการแพทย์ เท่านั้น
สิ่งที่น่าจับตาคือ เทรนด์กัญชาในบ้านเราที่จะมาสร้าง“ความแปลกใหม่”
ย่อมดึงดูดความสนใจให้ใคร ๆ อยากเข้ามาสัมผัสประสบการณ์ความผ่อนคลาย พร้อมลิ้มลองรสชาติที่แปลกใหม่
น้ำกัญชายันฮี ถือเป็นเจ้าแรก ๆ ที่เข้ามาปลุกกระแสความแปลกใหม่นี้ 
แต่สิ่งที่จะช่วยให้ผลิตภัณฑ์ที่เกี่ยวข้องกับกัญชานั้น ๆ จะยังคงอยู่คู่กับผู้บริโภคต่อไปได้ 
ก็น่าจะเป็นเรื่องของ“คุณประโยชน์” ที่ผู้บริโภคได้รับจากผลิตภัณฑ์นั้นจริง ๆ
แน่นอนว่า ผลิตภัณฑ์ ยันฮี น้ำกัญชาผสมวิตามิน ของบริษัท โอสถสภา ยันฮี เบฟเวอเรจนี้ 
การันตีเรื่องคุณภาพ ภายใต้กระบวนการผลิตที่ได้มาตรฐาน ปลอดภัย และได้รับการรับรองจากแพทย์ผู้เชี่ยวชาญ ผ่านการตรวจคุณภาพมาตรฐาน GHP, HACCP และ GMP 
จากสถาบัน URS รับรองโดยสำนักงานคณะกรรมการอาหารและยา (อย.) พร้อมกับใบอนุญาตการผลิต
และเพื่อให้ผู้บริโภคมีความเข้าใจในการบริโภคกัญชาและดื่มได้อย่างมั่นใจ 
จึงไม่น่าแปลกใจ หากโอสถสภา ยันฮี เบฟเวอเรจ จะตั้งงบกว่า 100 ล้านบาท 
เพื่อใช้สนับสนุนและสร้างความเข้าใจใน ยันฮี น้ำกัญชาผสมวิตามิน ว่าเป็นน้ำดื่มวิตามินอารมณ์ดี 
ผ่านกิจกรรมการตลาดทั้งแบบออฟไลน์ และออนไลน์ เพื่อให้เข้าถึงและโดนใจผู้บริโภครุ่นใหม่
การเกิดขึ้นของ ยันฮี น้ำกัญชาผสมวิตามิน ถือเป็นการสร้างปรากฎการณ์ใหม่ให้กับตลาด 
เพราะเป็นเครื่องดื่มที่ไม่ได้ดีต่อสุขภาพกายอย่างเดียว 
แต่ยังดีต่อสุขภาพใจอีกด้วย จึงเชื่อว่าจะสามารถเข้าถึงเทรนด์ความต้องการของผู้บริโภคได้เป็นอย่างดี
การลงทุนร่วมกันของผู้นำในตลาดทั้งสองอย่าง โอสถสภา และยันฮี ในครั้งนี้ 
คงเห็นแล้วว่าโอกาสทางธุรกิจยังมีอีกมากมายในอนาคต 
ซึ่งคาดการณ์ได้ว่าจะได้เห็นผลิตภัณฑ์จากการผสานความเชี่ยวชาญของทั้งสองตามมาอีกแน่นอน
แต่ตอนนี้อยากเชิญชวนให้ลองกัญ “น้ำกัญชา ยันฮี” ผลิตภัณฑ์แรกของบริษัทฯ ที่มุ่งเน้นสร้างประสบการณ์ใหม่
เพื่อคุณภาพชีวิตให้ดีขึ้นของคนรุ่นใหม่ แล้วเราจะได้ยิ้มกัญ ทุกวัน?
References
-เอกสารประชาสัมพันธ์บริษัท โอสถสภา ยันฮี เบฟเวอเรจ จำกัด
-